Urmareste Modifică dimensiunea fontului: Play

Bucureşti, 23 aug /Agerpres/ - Un număr de 245 de copii au fost părăsiţi în maternităţi şi în alte unităţi sanitare în primul trimestru al anului, conform datelor publicate pe site-ul Autorităţii Naţionale pentru Protecţia Drepturilor Copilului şi Adopţie (ANPDCA) .



Dintre cei 245 de copii părăsiţi în unităţile medicale, 164 au fost părăsiţi în maternităţi, 71 în secţiile de pediatrie, iar 10 au fost lăsaţi în secţiile de spital.



De asemenea, 231 de copii au fost externaţi în perioada ianuarie-martie 2017, iar 100 s-au reîntors la familiile lor, unul a fost plasat la familia extinsă, 7 plasaţi la familie/persoană şi 102 au fost plasaţi la asistenţi maternali.



Totodată, 6 copii au fost încadraţi în centre de plasament, 4 copii în centre de primire în regim de urgenţă, iar 11 copii

se regăsesc în alte situaţii, conform datelor ANPDCA. AGERPRES/(AS - autor: Cătălin Trandafir, editor: Mariana Nica)